
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 407 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Υπηρεσιακού Συμβουλίου στο Εθνικό Κέ¬ 
ντρο Έρευνας Φυσικών Επιστημών «Δημόκριτος» 

(ΕΚΕΦΕ «Δ»). 1 

Παροχή επιδόματος στους Προϊσταμένους και στο 
προσωπικό των Κτηματολογικών Γραφείων Εμμί¬ 
σθων Υποθηκοφυλακείων. 2 

Λειτουργία της λαϊκής αγοράς Κυψέλης της Α'/Α... 3 

Λειτουργία της λαϊκής αγοράς Ελληνορώσσων της 

Γ/Α. 4 

Τροποποίηση της Συστατικής Πράξης του Ν.Π.Δ.Δ. 

«Αθλητικός Οργανισμός Δήμου Ζεφυρίου». 5 

Κατάργηση Ν.Π.Δ.Δ. του Δήμου Ελληνικού με την 
επωνυμία «Μαρίνειο Μορφωτικό Κέντρο». 6 


ΑΠΟΦΑΣΕΙ Σ 

Αριθμ. 4706 (ΦΟΡ) 328 (1) 

Σύσταση Υπηρεσιακού Συμβουλίου στο Εθνικό ΚέντροΈρευ- 
νας Φυσικών Επιστημών «Δημόκριτος» (ΕΚΕΦΕ «Δ»). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις 

α. Των άρθρων 158,159,160,161 και 162 του ν. 3528/2007 
«Κύρωση του Κώδικα κατάστασης Δημοσίων Πολιτικών 
Διοικητικών Υπαλλήλων και Υπαλλήλων ΝΠΔΔ» (ΦΕΚ 
Α' 26). 

β. Του άρθρου 28 του ν. 1514/1985 «Ανάπτυξη της επι¬ 
στημονικής και τεχνολογικής έρευνας» (ΦΕΚ Α'13). 

γ. Του άρθρου 13 του ν. 2960/1999 «Κώδικας Διοικητι¬ 
κής Διαδικασίας και άλλες διατάξεις» (ΦΕΚ Α'45). 

δ. Του άρθρου 6 του ν. 2839/2000 « Ρυθμίσεις θεμάτων 
ΥΠ.ΕΣ.Δ.Δ.Α και άλλες διατάξεις» (ΦΕΚ Α'196). 

ε. Των άρθρων 1 και 8 του π.δ. 71/1987 «Οργανισμός 
του Εθνικού Κέντρου Έρευνας Φυσικών Επιστημών “Δη¬ 
μόκριτος”» (ΦΕΚ Α' 43). 

2. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του προ- 


22 Μαρτίου 2007 

ϋπολογισμού του ΕΚΕΦΕ «Δ» ούτε και του κρατικού 
προϋπολογισμού, αποφασίζουμε: 

1. Συνιστάται στο Εθνικό Κέντρο Έρευνας Φυσικών 
Επιστημών «Δημόκριτος» (ΕΚΕΦΕ «Δ») πενταμελές Υπη¬ 
ρεσιακό Συμβούλιο, αρμόδιο για όλο το προσωπικό του 
Κέντρου που υπάγεται σε αυτό και αποτελείται από: 

α.Έναν (1) μόνιμο υπάλληλο του ΕΚΕΦΕ «Δ», με βαθμό 
Α' και ενός (1) τουλάχιστον έτους άσκηση καθηκόντων 
προϊσταμένου τμήματος, από αυτούς που υπάγονται 
στην αρμοδιότητα του Υπηρεσιακού Συμβουλίου. 

β. Δύο (2) μονίμους υπαλλήλους της Γ ενικής Γ ραμμα- 
τείας Έρευνας και Τεχνολογίας με βαθμό Α', Προϊστα¬ 
μένους Διευθύνσεων. 

γ. Δύο (2) αιρετούς εκπροσώπους των υπαλλήλων με 
βαθμό τουλάχιστον Α', με τους αναπληρωτές τους. 

2. Αν λυθεί η υπαλληλική σχέση αιρετού μέλους του 
Συμβουλίου, τακτικό μέλος ορίζεται ο επόμενος στη σειρά 
εκλογής για το υπόλοιπο χρονικό διάστημα της θητείας. 

3. Το υπό στοιχείο α' μέλος του Υπηρεσιακού Συμβου¬ 
λίου ορίζεται με τον αναπληρωτή του από το Διοικητικό 
Συμβούλιο του ΕΚΕΦΕ «Δ». 

4. Αναπληρωτής του Προέδρου ορίζεται από τα υπό 
στοιχείο β' μέλη του Υπηρεσιακού Συμβουλίου. Στην 
περίπτωση αυτή, στο Υπηρεσιακό Συμβούλιο μετέχει 
ως τακτικό μέλος ο αναπληρωτής του. 

5. Ο Πρόεδρος και τα μέλη του Υπηρεσιακού Συμ¬ 
βουλίου καθώς και οι αναπληρωτές τους ορίζονται με 
απόφαση του Διοικητικού Συμβουλίου του ΕΚΕΦΕ «Δ». 

6. Χρέη Γραμματέα του Υπηρεσιακού Συμβουλίου 
εκτελεί υπάλληλος με βαθμό τουλάχιστον Γ' που ορί¬ 
ζεται με τον αναπληρωτή του με την απόφαση της 
προηγούμενης παραγράφου. 

7. Με την ίδια απόφαση ορίζονται και οι Εισηγητές 
με τους αναπληρωτές τους. Ως Εισηγητές ορίζονται οι 
προϊστάμενοι των υπηρεσιών προσωπικού και μετέχουν 
χωρίς δικαίωμα ψήφου, εκτός αν είναι και μέλη του 
Υπηρεσιακού Συμβουλίου. 

8. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων, με¬ 
τέχουν οι δύο αιρετοί εκπρόσωποι του προσωπικού με 
σχέση εργασίας ιδιωτικού δικαίου αορίστου χρόνου. 

9. Η θητεία των μελών του Υπηρεσιακού Συμβουλίου 
λήγει στις 31.12.2008. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2007 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 
-♦- 

Αριθμ. 11806 (2) 

Παροχή επιδόματος στους Προϊσταμένους και στο προ¬ 
σωπικό των Κτηματολογικών Γραφείων Εμμίσθων 
Υποθηκοφυλακείων. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του ν. 2664/1998 (ΦΕΚ Α7275/3.12.1998), 
όπως έχει τροποποιηθεί και ισχύει και ειδικότερα το 
άρθρο 23 παρ. 4 εδαφ. ε' αυτού. 

2. Τις διατάξεις του ν. 2812/2000 (ΦΕΚ Α767/10.3.2000) 
και ειδικότερα το άρθρο 33 παρ. 1 αυτού. 

3. Το γεγονός ότι δεν έχει εκδοθεί ακόμη η προβλε- 
πόμενη στο άρθρο 23 παρ. 4 εδαφ. ε' του ν. 2664/1998 
κοινή υπουργική απόφαση των Υπουργών Δικαιοσύνης 
και ΠΕΧΩΔΕ. 

4. Την υπ’ αριθμ. 368/09/30.3.2006 απόφαση του Δ.Σ. 
του Ο.Κ.Χ.Ε., με την οποία ο Ο.Κ.Χ.Ε. προτείνει την έκδο¬ 
ση της κοινής υπουργικής απόφασης που προβλέπεται 
στο άρθρο 23 παρ. 4 εδαφ. ε' του ν. 2664/1998. 

5. Την υπ’ αριθμ. 226/16.1.2006 απόφαση του Δ.Σ. της 
«ΚΤΗΜΑΤΟΛΟΓΙΟ Α.Ε.». 

6. Το γεγονός ότι από την έκδοση της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού, αλλά η δαπάνη βαρύνει την «ΚΤΗΜΑΤΟΛΟΓΙΟ 
Α.Ε.», αποφασίζουμε: 

Άρθρο 1 

Τη χορήγηση επιμισθίου στους Προϊσταμένους (ή 
στους αναπληρωτές τους) όλων των έμμισθων Υπο¬ 
θηκοφυλακείων που λειτουργούν ή θα λειτουργήσουν 
ως μεταβατικά Κτηματολογικά Γραφεία, το οποίο θα 
ανέρχεται στο ποσό των 250 € μεικτά μηνιαίως. Η κα¬ 
ταβολή επιμισθίου θα γίνει στους Προϊσταμένους των 
Υποθηκοφυλακείων, που λειτουργούν ήδη ως μετα¬ 
βατικά Κτηματολογικά Γραφεία, από την έκδοση της 
παρούσας απόφασης, στους δε λοιπούς με την έναρξη 
λειτουργίας των Υποθηκοφυλακείων τους ως μεταβα¬ 
τικών Κτηματολογικών Γ ραφείων. 

Άρθρο 2 

Τη χορήγηση πρόσθετης αμοιβής ποσού 120 € μεικτά 
μηνιαίως στους υπάλληλους των εμμίσθων Υποθηκο¬ 
φυλακείων, που λειτουργούν μεταβατικά ως Κτηματο- 
λογικά Γραφεία, οι οποίοι διεκπεραιώνουν εργασίες 
Κτηματολογίου και είναι απαραίτητοι για τη λειτουργία 
των Κτηματολογικών Γραφείων καθ’ όλο το χρονικό 
διάστημα που λειτουργούν αυτά ως μεταβατικά κτημα- 
τολογικά γραφεία. Η καταβολή του ποσού θα γίνεται 
βάσει μηνιαίων ονομαστικών καταστάσεων αποδεδειγ¬ 
μένης απασχόλησης των υπαλλήλων αυτών στο οικείο 
Κτηματολογικά Γ ραφείο, που θα συντάσσονται από τον 
Προϊστάμενο του έμμισθου Υποθηκοφυλακείου και με 
σύμφωνη γνώμη της «ΚΤΗΜΑΤΟΛΟΓΙΟ Α,Ε.» για ανώ¬ 


τατο αριθμό υπαλλήλων ανά Κτηματολογικά Γραφείο 
ως εξής: 

α. Κτηματολογικά Γ ραφείο Πατρέων 8 υπάλληλοι, 
β. Κτηματολογικά Γ ραφείο Πειραιώς 3 υπάλληλοι, 
γ. Κτηματολογικά Γ ραφείο Σαλαμίνας 2 υπάλληλοι, 
δ. Κτηματολογικά Γραφείο Χαλανδρίου 3 υπάλληλοι, 
ε. Κτηματολογικά Γ ραφείο Άρτας 2 υπάλληλοι, 
στ. Κτηματολογικά Γ ραφείο Ιωαννίνων 2 υπάλληλοι, 
ζ. Κτηματολογικά Γ ραφείο Ηρακλείου 4 υπάλληλοι, 
η. Κτηματολογικά Γ ραφείο Χανίων 3 υπάλληλοι, 
θ. Κτηματολογικά Γ ραφείο Χίου 2 υπάλληλοι και 
ι. Κτηματολογικά Γραφείο Θεσσαλονίκης 2 υπάλλη¬ 
λοι. 

Η καταβολή της πρόσθετης αμοιβής θα γίνει στους 
παραπάνω υπαλλήλους Υποθηκοφυλακείων, που λει¬ 
τουργούν ήδη ως Κτηματολογικά Γ ραφεία, από την έκ¬ 
δοση της παρούσας απόφασης, στους δε λοιπούς με την 
έναρξη λειτουργίας Υποθηκοφυλακείων που υπηρετούν, 
ως μεταβατικών Κτηματολογικών Γ ραφείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2007 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΔΙΚΑΙΟΣΥΝΗΣ 

ΚΑΙ ΔΗΜΟΣΙΩΝ ΕΡΓΩΝ 

ΓΕΩΡΓΙΟΣ ΣΟΥΦΛΙΑΣ ΑΝΑΣΤΑΣΙΟΣ ΠΑΠΑΛΗΓΟΥΡΑΣ 
-♦- 

Αριθμ. 5076 (3) 

Λειτουργία της λαϊκής αγοράς Κυψέλης της Α'/Α. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ. Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Τις διατάξεις της παρ. 1 του άρθρου 7 του ν 2323/1995, 
όπως αντικαταστάθηκε με το άρθρο 4 του ν. 3377/2005, 
σύμφωνα με την οποία «Ο Γ ενικός Γ ραμματέας Περιφέ¬ 
ρειας μπορεί με απόφαση του να εγκρίνει την ίδρυση, τη 
μετακίνηση ή την κατάργηση λαϊκών αγορών στην πε¬ 
ριφέρεια της Ν.Α. Αθηνών - Πειραιώς και Θεσσαλονίκης, 
ύστερα από πρόταση του οικείου Οργανισμού Λαϊκών 
Αγορών και γνώμη του οικείου δημοτικού συμβουλίου 
και της υπηρεσίας Τροχαίας». 

3. Το υπ’ αριθμ. 5076/6.3.2007 έγγραφο του Οργα¬ 
νισμού Λαϊκών Αγορών Αθήνας - Πειραιά με το οποίο 
μας διαβιβάστηκε α) η υπ’ αριθμ. 9/1.3.2007 (θέμα 5°) 
πράξη του Διοικητικού Συμβουλίου του Οργανισμού β) 
η υπ’ αριθμ. 170/2006 πράξη του 6ου Διαμερισματικού 
Συμβουλίου του Δήμου Αθηναίων και γ) το 2009/15- 
ιε/16.2.2007 έγγραφο της Τροχαίας Αθηνών σχετικά με 
το χώρο λειτουργίας της λαϊκής αγοράς Κυψέλης της 
Α'/Α, αποφασίζουμε: 

Εγκρίνουμε την λειτουργία της λαϊκής αγοράς Κυψέ¬ 
λης του Δήμου Αθηναίων, εκ περιτροπής ανά 4/μηνο 
στις οδούς: 

α) Λ. Καραγιάννη από Πατησίων έως Κυψέλης 
β) Νάξου από Καλλιφρονά έως Σάθα 
γ) Σίκινου από Τενέδου έως Αμοργού 
Με την παρούσα απόφαση δεν προκαλείται δαπάνη 
εις βάρος του Κρατικού Προϋπολογισμού. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 10348 (4) 

Λειτουργία της λαϊκής αγοράς 

Ελληνορώσσων της Γ'/Α. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ. Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Τις διατάξεις της παρ. 1 του άρθρου 7 του ν. 2323/1995, 
όπως αντικαταστάθηκε με το άρθρο 4 του ν. 3377/2005, 
σύμφωνα με την οποία «Ο Γ ενικός Γ ραμματέας Περιφέ¬ 
ρειας μπορεί με απόφαση του να εγκρίνε την ίδρυση, τη 
μετακίνηση ή την κατάργηση λαϊκών αγορών στην πε¬ 
ριφέρεια της Ν.Α. Αθηνών - Πειραιώς και Θεσσαλονίκης, 
ύστερα από πρόταση του οικείου Οργανισμού Λαϊκών 
Αγορών και γνώμη του οικείου δημοτικού συμβουλίου 
και της υπηρεσίας Τροχαίας». 

3. Το υπ’ αριθμ. 5248/6.3.2007 έγγραφο του Οργα¬ 
νισμού Λαϊκών Αγορών Αθήνας - Πειραιά με το οποίο 
μας διαβιβάστηκε α) η 9/1.3.2007 (θέμα 6°) πράξη του 
Διοικητικού Συμβουλίου του Οργανισμού β) η υπ’ αριθμ. 
6/2007 πράξη του 7ου Διαμερισματικού Συμβουλίου του 
Δήμου Αθηναίων και γ) το 2009/4/109-α/20.2.2007 έγ¬ 
γραφο της Τροχαίας Αγ. Παρασκευής σχετικά με το 
χώρο λειτουργίας της λαϊκής αγοράς Ελληνορώσσων 
της Γ'/Α., αποφασίζουμε: 

Εγκρίνουμε την λειτουργία της λαϊκής αγοράς Ελ¬ 
ληνορώσσων του Δήμου Αθηναίων, εκ περιτροπής ανά 
4/μηνο στις οδούς: 

α) Αχ. Κύρου και στη συνέχεια στην οδό Φρειδερίκου 
Τσέντνερ και στη συνέχεια στην οδό Κουσιανόφσκυ 

β) Παπαδά και στη συνέχεια στην οδό Σκαλίδη, 

Με την παρούσα απόφαση δεν προκαλείται δαπάνη 
εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 1667 (5) 

Τροποποίηση της Συστατικής Πράξης του Ν.Π.Δ.Δ. 

«Αθλητικός Οργανισμός Δήμου Ζεφυρίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (ΦΕΚ107/ 
Α/30.5.1997). 

2. Τις διατάξεις του άρθρου 239 του ν. 3463/2006 
(Νέος Κ.Δ.Κ.). 


3. Τις υπ’ αριθμ. 122/1993, 46/1994 και 76/1994 αποφά¬ 
σεις του Δημοτικού Συμβουλίου Δήμου Ζεφυρίου περί 
σύστασης Ν.Π.Δ.Δ. με την επωνυμία «Αθλητικός Οργανι¬ 
σμός Δήμου Ζεφυρίου» (Απόφαση Νομάρχη Δυτ. Αττικής 
υπ’ αριθμ. 13825/17.6.1994 ΦΕΚ 517/Β/1994). 

4. Την υπ’ αριθμ. 33/2007 απόφαση του Δημοτικού 
Συμβουλίου του Δήμου Ζεφυρίου περί «τροποποίησης 
του άρθρου 4 της Συστατικής Πράξης του». 

5. Την υπ’ αριθμ. 16978/12.11.2003 απόφαση του Γ ενικού 
Γραμματέα της Περιφέρειας Αττικής, περί μεταβίβασης 
αρμοδιοτήτων και εξουσίας υπογραφής “ΜΕ ΕΝΤΟΛΗ 
ΓΕΝΙΚΟΥ ΓΡΑΜΜΑΤΕΑ” αποφάσεων, εγγράφων και 
άλλων πράξεων στο Γ ενικό Δ/ντή Περιφέρειας, στους 
Προϊσταμένους των Διευθύνσεων Αυτοδιοίκησης-Απο- 
κέντρωσης Τοπικής Αυτοδ/σης & Δ/σης Αν. Αττικής - 
Δυτ. Αττικής - Πειραιώς και στους Προϊσταμένους των 
Τμημάτων των Διευθύνσεων αυτών (ΦΕΚ δημοσίευσης 
1693/τ.Β/18.11.2003), αποφασίζουμε: 

1. Τροποποιούμε το άρθρο 4 της Συστατικής Πράξης 
του Ν.Π.Δ.Δ. με την επωνυμία «Αθλητικός Οργανισμός 
Δήμου Ζεφυρίου», ως εξής: 

Άρθρο 4 
Διοίκηση 

Ο Αθλητικός Οργανισμός Δήμου Ζεφυρίου διέπεται 
από τις διατάξεις των άρθρων 239, 240, 241 και 242 του 
ν. 3463/2006 «Κ.Δ.Κ.» όπως επίσης και από τις σχετικές 
διατάξεις των Νόμων του Κράτους και διοικείται από 
το Διοικητικό Συμβούλιο που αποτελείται από εννέα 
(9) μέλη. 

1. Πέντε (5) Δημοτικούς Συμβούλους οι οποίοι εκλέγο¬ 
νται από το Δημοτικό Συμβούλιο, δύο (2) εκ των οποίων 
θα ορίζονται από την μειοψηφία. Αν δεν ορίσει η μειο¬ 
ψηφία, μετέχουν σύμβουλοι της πλειοψηφίας. 

2. Τέσερεις Δημότες που έχουν σχέση με τον αθλητισμό 
και ορίζονται με απόφαση του Δημοτικού Συμβουλίου. 

3. Για οποιοδήποτε άλλο θέμα αφορά τη διοίκηση 
του Αθλητικού Οργανισμού Δήμου Ζεφυρίου ισχύουν οι 
διατάξεις του άρθρου 240 του ν. 3463/2006 «Κώδικας 
Δήμων & Κοινοτήτων». 

Κάλυψη δαπάνης 

Από τις διατάξεις της απόφασης αυτής δεν προκα- 
λείται καμία δαπάνη σε βάρος προϋπολογισμού του 
Δήμου Ζεφυρίου και του Αθλητικού Οργανισμού Δήμου 
Ζεφυρίου. 

Η απόφαση αυτή να δημοσιευθεί στη Εφημερίδα της 
Κυβερνήσεως σύμφωνα με τις κείμενες διατάξεις. 

Ελευσίνα, 5 Μαρτίου 2007 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 4670 (6) 

Κατάργηση Ν.Π.Δ.Δ. του Δήμου Ελληνικού 
με την επωνυμία «Μαρίνειο Μορφωτικό Κέντρο». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ. Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις του άρθρου 241 του ν. 3463/2006 (Φ.Ε.Κ. 
Α' 114/2006). 

3. Την υπ’ αριθμ. 17572/8.4.1983 (ΦΕΚ 250/13.5.1983 τ.Β') 
απόφαση του Υπ. Εσωτερικών και αφορά στην σύσταση 
Νομικού Προσώπου στο Δήμο Ελληνικού με την επωνυ¬ 
μία «Μαρίνειο Μορφωτικό Κέντρο». 

4. Την υπ’ αριθμ. 196/2006 απόφαση του Δημοτικού 
Συμβουλίου Ελληνικού που αφορά στην κατάργηση του 
Ν.Π.Δ.Δ. με την επωνυμία «Μαρίνειο Μορφωτικό Κέντρο». 

5. Την υπ’ αριθμ. 16978/11.11.2003 απόφαση του Γενικού 
Γραμματέα Περιφέρειας Αττικής, ΦΕΚ 1693/18.11.2003 
τ.Β' «Μεταβίβαση αρμοδιοτήτων και εξουσίας υπογρα¬ 
φής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, 
εγγράφων και άλλων πράξεων στον Γενικό Διευθυντή 
Περιφέρειας, στους Προϊστάμενους των Διευθύνσεων 
Αυτοδιοίκησης - Αποκέντρωσης, Τοπικής Αυτοδιοίκησης 
και Διοίκησης Αν. Αττικής - Δυτ. Αττικής - Πειραιώς και 
στους Προϊσταμένους των τμημάτων των Διευθύνσεων 
αυτών», αποφασίζουμε: 


Καταργούμε το Ν.Π.Δ.Δ. με την επωνυμία «Μαρίνειο 
Μορφωτικό Κέντρο» που συστάθηκε με την υπ’ αριθμ. 
17572/8.4.1983 (ΦΕΚ 250/13.5.1983 τ.Β') απόφαση του Υπ. 
Εσωτερικών. 

Από τη δημοσίευση της απόφασης κατάργησης η τυ¬ 
χόν περιουσία περιέρχεται αυτοδικαίως στο Δήμο. 

Από τις διατάξεις αυτής της απόφασης προκαλείται 
δαπάνη ποσού 58.000,00 ευρώ σε βάρος των Κ.Α. 156011, 
156021, 156041,156232,156234, 156699 και 157326, προϋ¬ 
πολογισμού του Δήμου Ελληνικού οικονομικού έτους 
2007 και εφεξής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2007 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 

